Ezt követően Iván Község Önkormányzat Képviselő-testülete 7 igen szavazattal, ellenszavazat és tartózkodás nélkül a következő határozatot hozta:

**104/2016 (XII.27.) önkormányzati határozat**

Iván Község Önkormányzat Képviselő-testülete a 2016. december 27-én Ivánban megtartásra kerülő képviselő testületi ülés napirendjét az alábbiak szerint fogadja el:

1.) Napirendi pont: Az egészségügyi alapellátási körzetek megállapítására vonatkozó rendelet tervezet megtárgyalása, rendelet alkotása.

Szóbeli előterjesztés, előadó: Baráth Károly polgármester, Dr Dénes Lajos jegyző

2.) Napirendi pont: Soproni Vízmű Zrt. víziközmű-fejlesztési együttműködésről szóló megállapodás és a beruházási vállalkozási keretszerződés megtárgyalása és jóváhagyása

Szóbeli előterjesztés, előadó: Baráth Károly polgármester

3.) Napirendi pont: Egyéb időszerű feladatok

Szóbeli előterjesztés, előadó: Baráth Károly polgármester

4.) Napirendi pont: Szociális tárgyú kérelmek elbírálása

Írásbeli előterjesztés, előadó: Baráth Károly polgármester

A képviselő testület felkéri a napirendi pontok előterjesztőit, hogy a napirendeket a fenti sorrendben terjesszék a képviselő testület elé.

Határidő: azonnal

Felelős: Baráth Károly polgármester

Ezt követően Iván Község Önkormányzat Képviselő-testülete 7 igen szavazattal, ellenszavazat és tartózkodás nélkül a következő határozatot hozta:

**105/2016 (XII.27.) önkormányzati határozat**

Iván Község Önkormányzat Képviselő-testülete ülésén megtárgyalta a Soproni Vízmű Zrt. által előterjesztett - jelen határozat mellékletét képező - az önkormányzat kizárólagos tulajdonában lévő víziközmű rendszer (víz és csatornarendszer) üzemeltetésére vonatkozó **víziközmű-fejlesztési együttműködésről szóló megállapodás és a beruházási vállalkozási keretszerződés tervezeteket.**

**A képviselő-testület a víziközmű-fejlesztési együttműködésről szóló megállapodás és a beruházási vállalkozási keretszerződés tervezeteket feltétel nélkül elfogadja, azzal hogy a** 2013. január 31. napján megkötött víziközmű-fejlesztési együttműködésről szóló megállapodás és a beruházási vállalkozási keretszerződés, hatályát veszti.

A képviselő-testület felkéri a polgármestert, hogy a döntéséről a Soproni Vízmű Zrt. vezérigazgatóját határozat kivonat megküldése útján tájékoztassa.

Határidő: azonnal

Felelős: Baráth Károly polgármester

Ezt követően Iván Község Önkormányzat Képviselő-testülete 5 igen szavazattal, 1 ellenszavazattal és 1 tartózkodás mellett a következő határozatot hozta:

**106/2016 (XII.27.) önkormányzati határozat**

Iván Község Önkormányzat Képviselő-testülete fenntartja és megerősíti a 2016. október 26-án megtartott képviselő-testületi ülésén a Víztorony bérbeadásával kapcsolatban hozott 62/2016. (X.26.) önkormányzati határozatát, amely értelmében a Képviselő-testület hozzájárul ahhoz, hogy az önkormányzat tulajdonában lévő víztoronyra a Telenor Zrt mobilátjátszó berendezéseket szereljen fel **azzal a feltétellel,** hogy az átjátszó berendezések felszerelésével illetve a mobilszolgáltató által fizetendő bérleti díj megfizetésére vonatkozóan Iván Község Önkormányzata, a Soproni Vízmű Zrt, és a Telenor Mobilszolgáltató Zrt. háromoldalú bérleti szerződést köt, és - a mobilszolgáltató által felajánlott 1.350.000 Ft - éves bérleti díj Iván Község Önkormányzatnak a költségvetési számlájára kerül átutalásra.

A képviselő-testület felkéri a polgármestert, hogy a döntésről a Soproni Vízmű Zrt. vezérigazgatóját határozat kivonat megküldése útján tájékoztassa.

Határidő: azonnal

Felelős: Baráth Károly polgármester

Ezt követően Iván Község Önkormányzat Képviselő-testülete 7 igen szavazattal, ellenszavazat és tartózkodás nélkül a következő határozatot hozta:

**107/2016 (XII.27.) önkormányzati határozat**

Iván Község Önkormányzat Képviselő-testülete egyetért azzal, hogy az államtól szociális célra kapott összeg fel nem használt részét az Önkormányzat a szociális étkezési térítési díj, a házi segítségnyújtás térítési díj hátralékainak, a foglalkoztatást helyettesítő támogatás és a lakásfenntartási támogatás hátralékos összegének rendezésére használja fel.

A képviselő-testület felkéri a polgármestert, hogy a feladat elvégzéséhez szükséges intézkedéseket tegye meg.

Határidő: 2016. december 31.

Felelős: Baráth Károly polgármester